Document ID: 31984R2881

KOMISSION ASETUS (ETY) N:o 2881/84,
annettu 12 päivänä lokakuuta 1984,
maito- ja maitotuotealalla myönnettävää vientitukea koskevista täydentävistä säännöksistä annetun asetuksen (ETY) N:o 896/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1557/84(), ja erityisesti sen 17 artiklan 4 kohdan,
ottaa huomioon maito- ja maitotuotealan vientitukien myöntämistä koskevista yleisistä säännöistä ja niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(), sellaisena kuin se on viimeksi muutettuna asetuksella (ETY) N:o 2429/72(), ja erityisesti sen 6 artiklan 3 kohdan,
sekä katsoo, että
komission asetuksessa (ETY) N:o 896/84(), sellaisena kuin se on viimeksi muutettuna asetuksella (ETY) N:o 1161/84(), säädetään mahdollisuudesta vahvistaa maidon uuden markkinointivuoden alussa kaksi tuen määrää samaa tuotetta ja määräpaikkaa varten uuden markkinointivuoden ja sitä edeltävän hintatason huomioon ottamiseksi; suuremman tuen määrän myöntäminen edellyttää todisteen esittämistä siitä, että kyseinen tuote on valmistettu ajanjaksona, johon sovelletaan korkeampaa hintaa,
maidon uuden markkinointivuoden kuluessa nämä kaksi tuen määrää voidaan peräkkäin poistaa; jos toimija on vahvistanut tuen ennakolta ajanjaksolla, jonka kuluessa näitä kahta määrää on sovellettu, on syytä vapauttaa toimija esittämästä edellä tarkoitettua todistetta hetkestä, jolloin nämä kaksi tuen määrää korvataan yhdellä määrällä, jos mainittu todiste koskee tuotteen valmistusta uuden markkinointivuoden kuluessa,
selvyyden vuoksi asetuksen (ETY) N:o 896/84 1 artikla on syytä laatia uudelleen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 896/84 1 artikla seuraavasti:
"1 artikla
1. Jos maidon uuden markkinointivuoden alussa samaa tuotetta ja määräpaikkaa varten vahvistetaan kaksi tuen määrää, tuen suuremman määrän myöntämiseksi edellytetään todistetta siitä, että
- viety tuote on valmistettu maidon uuden markkinointivuoden kuluessa, jos uuden markkinointivuoden alusta sovellettavilla interventiohinnoilla on korottava vaikutus kyseisen tuotteen markkinahintoihin,
- viety tuote on valmistettu ennen uuden markkinointivuoden alkua, jos uuden markkinointivuoden alusta sovellettavilla interventiohinnoilla on alentava vaikutus kyseisen tuotteen markkinahintoihin.
2. Toimija, joka on hakenut tuen ennakkovahvistuksen sisältävää vientilupaa, vapautetaan 1 kohdan ensimmäisessä alakohdassa tarkoitetun todisteen esittämisestä, jos komission asetuksen (ETY) N:o 3183/80(1) 22 artiklan 1 kohdan b alakohdassa tarkoitetut vientitullimuodollisuudet toimitetaan aikaisintaan päivänä, jona nämä kaksi tuen määrää korvataan yhdellä määrällä.
3. Yhteisen tullitariffin alanimikkeeseen 04.03 B tai ex 23.07 B kuuluvaa tuotetta koskevaa 1 kohdassa tarkoitettua todistetta voidaan täydentää tai se voidaan tapauksen mukaan korvata todisteella siitä, että
- voi tai kerma, joka on käytetty raaka-aineena alanimikkeeseen 04.03 B kuuluvien tuotteiden valmistuksessa,
- rasvaton maito tai rasvaton maitojauhe, joka on sekoitettu yhteisen tullitariffin alanimikkeeseen ex 23.07 B kuuluviin tuotteisiin,
on valmistettu kyseisen ajanjakson kuluessa.
4. Jäsenvaltioiden on toteutettava tarvittavat toimenpiteet sellaisten todistusasiakirjojen osalta, joita voidaan käyttää 1 tai 3 kohdassa tarkoitettuna todisteena, mukaan lukien siihen liittyvät tarkastustoimenpiteet.
(1) EYVL N:o L 338, 13.12.1980, s. 1".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä lokakuuta 1984.

Labels: 3
17